Nege agter tralies oor 'beskermde plante' | Maroela Media
Van die plantjies waarop die polisie beslag gelê het. (Foto: SA Polisie)
Nege mense is agter tralies nadat hulle in die onwettige besit van beskermde plante betrap is.
Die stropery van beskermde plante is 'n toenemende probleem en die inhegtenisnemings is as 'n slag in die stryd teen smokkelary bestempel.
Lt.kol. Sergio Kock, polisiewoordvoerder, sê lede van die Springbok- en Kuilsrivier-eenheid vir veediefstal en bedreigde spesies het Donderdag in Elsiesrivier in die Wes-Kaap toegeslaan.
Die polisie het beslag gelê op 3 500 Conophytum achabense-plantjies ter waarde van sowat R200 000.
Die Suid-Afrikaanse nasionale instituut vir biodiversiteit (Sanbi) dui die plante se status as "sensitief" aan. Dit is dus 'n spesie wat dikwels op 'n geteikende manier versamel en verkoop word.
Die polisie het ook beslag gelê op Conophytum fredericea-plantjies ter waarde van sowat R150 000.
Voorts is beslag gelê op 'n Volkswagen Polo en vyf selfone wat vermoedelik in die uitvoering van die misdaad gebruik is, sê Kock.
Die nege verdagtes is van Springbok in die Noord-Kaap en word aangekla van die handel, versamel, vervoer en onwettige besit van beskermde plante. Hulle verskyn na verwagting binnekort in die Goodwood-landdroshof.
'n Conophytum Fredericea-plantjie in die natuur. (Foto: A.J. Young via Sanbi)
Weke oue baba sterf tydens gesinsvakansie
Shoe! En ek like vet plante van oral.
Ek sal graag wil weet wat word van die bolle? As dit as bewysstuk in die hof moet dien, kan dit maklik daartoe lei dat al die plante vir altyd verlore is. As fotos of 'n video deur die hof aanvaar word, kan die bolle geplant word waar dit veilig is en so bewaar bly.
Tree ook kopers aan.
Geen genade vir inwoners wat die natuur skend . Hopelik sal daardie bolletjies deur dieselfde 5 onder toesig teruggeplant word waar dit verwyder is as deel van hul straf.